Blog+-+ideas

1. Αξιοποίηση του blog σε θέματα λογοτεχνίας
Ο καθηγητής μπορεί να δημοσιεύσει σε ένα blog ένα δοκίμιο ή ένα ποίημα και οι μαθητές επώνυμα να το σχολιάσουν και να το αναλύσουν.

2. Αξιοποίηση του blog σε θέματα κριτικής σκέψης
Ο καθηγητής παραθέτει βασικές ιδέες του μαθήματος, δικές του απόψεις ακόμα και απόψεις γιά το πως πρέπει να γίνεται το μάθημα ή η αξιολόγηση των μαθητών και οι μθητές συμφωνούν, διαφωνούν, εκφράζουν τις δικές τους απόψεις ανώνυμα.

Οι σπουδαστές μπορούν να δημοσιεύουν τις εργασίες τους σε blog και να δέχονται σχόλια, κριτικές, παρατηρήσεις και γενικότερα αξιολόγηση απο τους υπόλοιπους επώνυμα ή και ανώνυμα.

Οι μαθητές ενός τμήματος πληροφορικής (ΕΠΑΛ) μπορούν να φτιάξουν έναν blog στο οποίο θα αναρτούν τις τελευταίες εξελίξεις στο χώρο της πληροφορικής, καινούρια προγράμματα, νέα gadgets κ.α. Το blog θα απευθύνεται όχι μόνο σε άτομα της πληροφορικής αλλά και σε όσους είναι λάτρεις της τεχνολογίας.

Οι μαθητές ενός σχολείου μπορούν να δημιουργήσουν ένα blog στο οποίο θα αναρτούν υλικό (φωτογραφίες, κείμενο ή και βίντεο) από τις εκδρομές του σχολείου. Έτσι οι μαθητές θα οξύνουν τις γνώσεις τους στην επεξεργασία πολυμέσων.

6. Η εφημερίδα του σχολείου
Μέσω του blog οι μαθητές του σχολείου μπορούν να δημοσιεύουν άρθρα σαν σχλική εφημερίδα με στιγμιότυπα απο σχολικές εκδηλώσεις, σκέψεις, προβληματισμούς, συνεντεύξεις και να θέτουν ψηφοφορίες γιά θέματα που αφορούν την σχολική κοινότητα ακόμη και γιά αποχές, καταλήψεις, διαμαρτυρίες κ.λ.π.

7. Δημιουργία club εξωσχολικών δραστηριοτήτων
Δημιουργία μπλοκόσφαιρων που αντιπροσωπεύουν ομάδες εξωσχολικών δραστηριότητων π.χ. ομάδα σκάκι, ομάδα ποδοσφαίρου, μπάσκετ, θετρική ομάδα, ομάδα μουσικής κ.λ.π. όπου θα μπορούν να δημοσιεύουν προγράμματα συναντήσεων, ενδιαφέροντα νέα, videos κ.λ.π

8. Επαγγελματικός Προσανατολισμός
Η δημιουργία ενός blog όπου θα δημοσιευόταν πληροφορίες γιά διάφορα επαγγέλματα ίσως και podcasts συνεντεύξεις από επαγγελματίες με τις απόψεις τους γιά το επάγγελμά τους θα ήταν χρήσιμο στον επαγγελματικό προσανατολισμό. Οι μαθητές ή οι σπουδαστές θα μπορούσαν να σχολιάσουν ανώνυμα ή να εκφράσουν το ενδιαφέρον τους επώνυμα και να ζητήσουν περισσότερες πληροφορίες.

9. Αξιολόγηση Blog
Προκειμένου οι μαθητές να δημιουργήσουν το δικό τους blog συγκεντρώνουν συνεργατικά σε ένα πρόχειρο blog σύντομες περιγραφές από υπάρχοντα blogs μορφή, χαρακτήρα, στοιχεία, εργαλεία, σχολιάζουν θέτουν ψηφοφορία και συνεργατικά αποφασίζουν γιά την τελική μορφή του δικού τους blog.

10. Πρόκληση ενδιαφέροντος
Προκειμένου ο δάσκαλος ή ο καθηγητής να κεντρίσει το ενδιαφέρον των μαθητών γιά την χρήση του blog μπορεί να οργανώσει διαγωνισμούς, ποιός θα απαντήσει στις περισσότερες απαντήσεις ή ποιός θα γράψει τα καλύτερα σχόλια γιά ένα κείμενο με ένα συμβολικό έπαθλο.

11. Ενδοεπιχειρησιακή συνεργασία και εκπαίδευση
Στις μεγάλες επιχειρήσεις (ομίλους εταιρειών) υπάρχουν πολλά άτομα που εκτελούν παρόμοιες εργασίες και δεν βρίσκονται στον ίδιο χώρο ή στην ίδια πόλη ή ακόμη την ίδια χώρα. Συνήθως η επικοινωνία γίνεται γιά πού σγκεκριμένα (βασικά) θέματα και μέσω mail ή τηλεφώνου. Η ύπαρξη ενός blog συγκεκριμένου τμήματος όπου κάποιος μπορεί να γράψει την λύση σε ένα πρόβλημα δουλειάς, μιά διαδικασία, μία πρόταση, ένα πρόβλημα και να δεχθεί σχόλια, συμβουλευτικές προτάσεις, εναλλακτικές λύσεις ή άλλες πρακτικές θα ήταν ίσως ένα είδος συνεργατικής μάθησης μέσα στην επιχείρηση χρησιμοποιώντας πλαισιωμένη μάθηση σε μιά κοινότητα πρακτικής.

**12.** Δημοσίευση και υλοποίηση εργασίας μέσω ενός blog
Χρήση του blogger για την εύκολη δημιουργία ενός blog της τάξης στο οποίο o εκπαιδευτικός θα δημοσιεύσει το σενάριο της εργασίας που θα πρέπει να εκπονήσουν οι μαθητές. Το πρώτο post του συγκεκριμένο blog θα περιλαμβάνει το σενάριο της ομαδικής εργασίας και τις οδηγίες που θα πρέπει να ακολουθήσουν οι μαθητές. Οδηγίες-Σενάριο Εργασίας: Στα πλαίσια της εργασίας οι μαθητές καλούνται να συνεργαστούν με το συνεργάτη που έχουν επιλέξει προκειμένου να αναπτύξουν ένα ιστορικό σημείωμα για την πορεία του Internet. Οι ομάδες θα δουλέψουν διαδοχικά, δηλαδή στο πρώτο μάθημα η Ομάδα 1 θα παρουσιάσει στην τάξη τα κυριότερα γεγονότα που σημάδεψαν την πορεία του Διαδικτύου κατά τη δεκαετία 1957-1967. Στο επόμενο μάθημα η Ομάδα 2 θα συνεχίσει με τη δεκαετία 1967-1977 κ.ο.κ. Οι μαθητές θα παραθέσουν το κείμενό τους με τη μορφή σχολίου στο συγκεκριμένο post (που παρουσιάζει τις οδηγίες εργασίας). Επιπλέον, όλοι μαθητές είναι ελεύθεροι να σχολιάσουν οτιδήποτε τους προκαλεί εντύπωση στις απαντήσεις των συμμαθητών τους, κάνοντας προσθήκες όπου θεωρούν πως χρειάζεται.Στο τελευταίο μάθημα ο εκπαιδευτικός θα μελετήσει μαζί με τους μαθητές του όλα τα κομμάτια του παζλ που παρουσιάστηκαν και που συνθέτουν την πορεία του διαδικτύου από το παρελθόν μέχρι και σήμερα.

13. Κατασκευή ιστολογίου από τον καθηγητή προς τους μαθητές
Δημιουργία ιστολογίου όπου ο καθηγητής θα προσθέτει το υλικό του μαθήματος μετά από κάθε διδασκαλία. Οι μαθητές θα μπορούν μετά το μάθημα να σχολιάζουν το υλικό που τους παραδόθηκε και να κάνουν πιθανές προτάσεις για βελτίωσή του. Ο καθηγητής επίσης μπορεί να προσθέτει επιπλέον υλικό στο ιστολόγιο σχετικά με το μάθημα το οποίο δεν μπορεί να διδαχτεί μέσα στην τάξη λόγω έλειψης χρόνου. Μ'αυτό τον τρόπο οι μαθητές θα έχουν ένα χώρο όπου θα υπάρχει συγκεντρωμένο υλικό του μαθήματος στο οποίο θα έχουν πάντα πρόσβαση και θα νιώθουν ότι συμμετέχουν κι εκείνοι στη μαθησιακή διαδικασία.

14. Δημιουργία ιστολογίου από τον καθηγητή για επικοινωνία με συναδέλφους του
Δημιουργία ιστολογίου στο οποίο ο καθηγητής μπορεί να αναρτεί υλικό αλλά και σκέψεις σχετικά με το αντικείμενό του με σκοπό να μοιραστεί τις αναρτήσεις του με άλλους συναδέλφους που ασχολούνται με το ίδιο ή παρόμοιο αντικείμενο. Μ'αυτό τον τρόπο, ο καθηγητής διατηρείται ενήμερος για όλα τα σχετικά με το χώρο ζητήματα, λαμβάνει επιπλέον υλικό από άλλους συναδέλφους αλλά και παίρνει χρήσιμες πληροφορίες ως προς διαφορετικούς τρόπους διδασκαλίας που θα μπορούν στο τέλος να βελτιώσουν τη μαθησιακή διαδικασία.

15. Ιστολόγιο διαφορετικών σχολείων
Δημιουργία ιστολογίου για την επικοινωνία και την ανταλλαγή ιδεών και απόψεων μεταξύ μαθητών που ανήκουν σε διαφορετικά σχολεία αλλά διδάσκονται τα ίδια μαθήματα. Το ιστολόγιο μπορεί να αφορά ένα συγκεκριμένο μάθημα πάνω στο οποίο θα γίνεται η συζήτηση ή μπορεί να υπάρχουν κατηγορίες με τα διάφορα μαθήματα για μία πιο γενική και ολοκληρωμένη εμπειρία ανταλλαγής σκέψεων μεταξύ μαθητών από διαφορετικά περιβάλλοντα.

16. Συζήτηση για υπάρχοντα blogs
Δημιουργία blog για μία συγκεκριμένη τάξη όπου οι μαθητές θα βρίσκουν ήδη υπάρχοντα blogs που μπορεί να αφορούν μαθήματα που διδάσκονται, και θα αναρτούν τους συνδέσμους τους στο blog. Στη συνέχεια, οι μαθητές αφού επισκεφτούν τα άλλα blogs θα αναρτούν απόψεις τους στο δικό τους blogs εισάγοντας σχόλια και αξιολογώντας την ποιότητα των πληροφοριών που βρίσκεται σε αυτά τα ιστολόγια. Ένα τέτοιο blog αποσκοπεί στην επαγρύπνιση των μαθητών για τις πραγματικές καταστάσεις στο διαδίκτυο και στην ανάπτυξη της κριτικής σκέψης ως προς το τι θεωρείται αξιόπιστο και έγκυρο υλικό και τι όχι.

17. Συζήτηση τα δίκτυα κοινωνικής δικτύωσης
Δημιουργία ενός ιστολογίου για μία τάξη όπου οι μαθητές θα συζητούν και θα ανταλλάσσουν απόψεις για τα υπάρχοντα δίκτυα κοινωνικής δικτύωσης, τα πλεονεκτήματα που αυτά έχουν αλλά και τους πιθανούς κινδύνους. Επίσης, θα μπορούν να αναρτούν ιδέες χρήσης αυτών των δικτύων στην εκπαιδευτική διαδικασία με τρόπο που θα ευχαριστεί τους ίδιους τους μαθητές αλλά και που θα είναι χρήσιμο για την κατανόηση του μαθήματος.

18. Συζήτηση για τις εκλογές 15-μελούς
Δημιουργία ιστολογίου στο οποίο θα αναρτόνται τα αιτήματα των μαθητών,τα διάφορα προβλήματα που υπάρχουν στην σχολική κοινότητα και τρόποι επίλυσης τους καθώς επίσης και τα διάφορα σχόλια των υποψηφίων.

19. Αξιολόγηση του Blog στα Καλλιτεχνικά (Μουσική,Θέατρο)
Δημιουργία ενός blog που αναρτόνται νέα από τον διεθνή μουσικό χώρο. Επίσης οι μαθητές θα μπορούν να αναρτήσουν διάφορες tablatoures από αγαπημένα τραγούδια με σκοπό την μετάδοση της μουσικής τους γνώσης.Τέλος συντονισμό(συναντήσεις,παρουσιάσεις) θεατρικών ομάδων μέσα στα πλαίσια της σχολικής κοινότητας.

20.Blog-ανάγνωση λογοτεχνικού βιβλίου
Οι μαθητές δημιουργούν ένα blog με θέμα: «Το βιβλίο που διάβασα». Κάθε μαθητής σημειώνει τα σχόλια των βιβλίων που διάβασε από τη δανειστική βιβλιοθήκη του σχολείου. Ανταλλάσουν απόψεις και αναπτύσσουν κριτική ικανότητα.

21. Δημιουργία ιστολογίου ως tutorial για συγκεκριμένες τεχνολογίες που χρησιμοποιούνται μέσα στην τάξη
Πολλές φορές μέσα στην τάξη απαιτείται η χρήση υπολογιστή ή τεχνολογιών και καλό θα είναι να υπάρχει ένα είδος tutorial για τις τεχνολογίες αυτές όπου ο εκπαιδευτικός αλλά και οι μαθητές που είναι γνώστες της τεχνολογίας αυτής να αναρτούν βοηθητικές κινήσεις για τους υπολοίπους. Οι μαθητές που αντιμετωπίζουν προβλήματα θα μπορούν να αναρτούν συγκεκριμένες απορίες και να σχολιάζουν στο κατά πόσο οι αναρτήσεις που γίνονται τους βοηθούν ή όχι.